எவ்வூர்க்கும் திருமணத்தை முழக்கச் சொல்லி எங்கெங்கும் வீதிகளை விளக்கச் சொல்லி ஒவ்வொரு வீடும்சிறப்புச் செய்யச் சொல்லி உன்பேரும்  என்பேரும் எழுதி ஓலை செவ்வையுறப் பிறநாட்டு மன்னர்க் கெல்லாம் திருமணத்தின்  அறிவிப்பை அனுப்ப வேண்டும்.  மணந்துகொண்டால் என்னிடமே இருக்க வேண்டும்! மரியாதை யாய்நடந்து கொள்ள வேண்டும்! பிணம்போல எப்போதும் தூங்க வேண்டாம்! பிச்சைக்காரர் வந்தால் அரிசி போடு! பணம்போடு; குறைந்துவிடப் போவ தில்லை! பாலினிக்கும்! நம்வீட்டில் மோர்பு ளிக்கும்! துணிந்துநிற்பாய் என்னோடு திருடர் வந்தால்! சுருக்கமென்ன முகத்தினிலே? அதெல்லாம் வேண்டாம்.  மனைவிஎன்றும் கணவனென்றும் இருந்தால் ஏதோ மகிழ்ச்சியினால் கலாம்புலாம் எனக்கி டத்தல்